b'\n_START_ARTICLE_\nGosposvetska cesta, Ljubljana\n_START_SECTION_\nZgodovina\n_START_PARAGRAPH_\nCesta je bila uradno poimenovana 15. julija 1919, ko so preimenovali dotedanjo Marije Terezije cesto in del Celov\xc5\xa1ke ceste. 24. oktobra 1942 so preimenovali Gosposvetsko cesto v Cesto Arielle Rea, Celov\xc5\xa1ko cesto pa v Gosposvetsko cesto. Takoj po vojni so izni\xc4\x8dili poimenovanje iz leta 1942 in vrnili imena._NEWLINE_Leta 1993 je bila cesta v sklopu \xc5\xa1ir\xc5\xa1ega zavarovanja obmo\xc4\x8dja med A\xc5\xa1ker\xc4\x8devo, Tivolsko in Slovensko cesto razgla\xc5\xa1ena za spomenik naravne in kulturne dedi\xc5\xa1\xc4\x8dine._NEWLINE_V letih 2017-18 so bile na obmo\xc4\x8dju celotne trase Gosposvetske ceste izvedena temeljita za\xc5\xa1\xc4\x8ditna arheolo\xc5\xa1ka izkopavanja, ki so odkrila okoli 300 pokopov in ve\xc4\x8d dest kamnitih sarkofagov ter obstoj posve\xc4\x8denega objekta oziroma pokopali\xc5\xa1ke cerkve na obmo\xc4\x8dju med Figovcem in kavarno Evropa, hkrati pa so pod vpra\xc5\xa1aj postavila potek anti\xc4\x8dne vpadnice iz smeri Karniuma v Emono.\n_START_SECTION_\nJavni potni\xc5\xa1ki promet\n_START_PARAGRAPH_\nPo Gosposvetski cesti potekajo trase ve\xc4\x8d mestnih avtobusnih linij (1, 1B, 1D, N1, 3, 3B, N3, N3B, 5, N5, 7, 7L, 8, 8B, 25, 27B in 27K) ter integrirani liniji (51 in 56). Po njej vozijo tudi mestni avtobusi, ki se z ostalih linij vra\xc4\x8dajo v gara\xc5\xbeo na Celov\xc5\xa1ki cesti. Zaradi vseh teh linij Gosposvetska cesta skupaj s Celov\xc5\xa1ko velja za eno od petih najbolj obremenjenih cest v Ljubljani s strani mestnega potni\xc5\xa1kega prometa._NEWLINE_Skupaj je na Gosposvetski cesti eno postajali\xc5\xa1\xc4\x8de mestnega potni\xc5\xa1kega prometa.'